
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 755 

6 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση - Ο.Ε.Υ. του Δημοτικού Σταδίου Κρεστένων, 

Ν. Ηλείας. 1 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Οργανισμού Αθλητικών Κέντρων και 


Χώρων Άθλησης Δήμου Καρδίτσας(Ο.Α.Κ.Κ.Χ.Α,). 2 
Συγχώνευση Νομικών Προσώπων Δημοσίου Δικαίου 

του Δήμου Γόμφων, Ν. Τρικάλων. 3 

Έγκριση του Οργανισμού Εσωτερικής Υπηρεσίας του 
Νομικού Προσώπου «Κέντρο Φροντίδας Οικογένει¬ 
ας (Κ.Ε.Φ.Ο.) Δήμου Εξαπλατάνου» στο Δήμο Εξα- 
πλατάνου Νομού Πέλλας. 4 


ΑΠΟΦΑΣΕΙΣ 

Αριθ. 5270 (1) 

Έγκριση - Ο.Ε.Υ. του Δημοτικού Σταδίου Κρεστένων, 

Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12του ν. 1188/1981. όπως αντι- 
καταστάθηκαν με τις όμοιες του άρθρου 8 του ν. 2307/1995. 

2. Τιςδιατάξειςτου ν. 2503/1997«Διοίκηση, οργάνωση, 
στελέχωση της περιφέρειας, ρύθμιση θεμάτων τοπικής 
αυτοδιοίκησης και άλλες διατάξεις». 

3. Την υπ’ αριθμ. 134/2002 απόφαση του Δημοτικού 
Συμβουλίου του Δήμου Σκιλλούντος περί «Έγκρισης 
Ο.Ε.Υτου Δημοτικού Σταδίου Κρεστένων». 

4. Την υπ’ αριθμ. 1/2002 απόφαση του Διοικητικού Συμ¬ 
βουλίου του Δημοτικού Σταδίου Κρεστένων «περί έγκρι¬ 
σης Ο.Ε.Υ.». 

5. Το υπ’ αριθμ. 9/7.5.2003 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Ηλείας, στην οποία γνωμο- 
δοτεί θετικά για την Έγκριση του ΟΕΥ του Δημοτικού Στα¬ 
δίου Κρεστένων του Δήμου Σκιλλούντος. 

6. Την αρ. 241 ΓΓ/18.8.98 απόφασή μας, περί ανάθεσης 
άσκησης αρμοδιοτήτων και εξουσιοδότησης υπογραφής 
(ΦΕΚ939/Β/1998), αποφασίζουμε: 

Εγκρίνουμε την υπ’ αριθμ. 1/2002 απόφαση του Διοικη¬ 


τικού Συμβουλίου του Δημοτικού Σταδίου Κρεστένων του 
Δήμου Σκιλλούντος «περί έγκρισης οργανισμού Εσωτερι¬ 
κής Υπηρεσίας», όπως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΔΗΜΟΤΙΚΟΥ 
ΣΤΑΔΙΟΥ ΚΡΕΣΤΕΝΩΝ 

ΑΡΘΡΟ 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΣΤΑΔΙΟΥ ΚΡΕΣΤΕΝΩΝ 

Οι Υπηρεσίες του Δημοτικού Σταδίου Κρεστένων λει¬ 
τουργούν σε επίπεδο τμήματος σύμφωνα με την υπ’ 
αριθμ. 4485/2-01 (ΦΕΚ 460/2.4.2001) συστατική πράξη 
προσαρμογής του, με Γραφεία 

1. Διοικητικών και Οικονομικών Υπηρεσιών 

2. Συντήρησης και Κατασκευής Αθλητικών Εγκαταστά¬ 
σεων 

3. Αθλητικών και Πολιτιστικών Δραστηριοτήτων 

ΑΡΘΡΟ 2 

ΑΡΜΟΔΙΟΤΗΤΕΣ ΤΜΗΜΑΤΟΣ - 

ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για την στελέ¬ 
χωση με προσωπικό του τμήματος του και για την απόδο¬ 
ση των προγραμμάτων αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας Δημοτικού χώρου Άθλησης. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες Υπηρεσίες ει- 
σηγείται για αναγκαίες προμήθειες. 

7. Σε συνεννόηση με τις Υπηρεσίες και τα αθλητικά σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεων Αθλητικών Σωματείων. 

8. Σε συνεννόηση με τον συντηρητή χλοοτάπητα καθο¬ 
ρίζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παραχώ¬ 
ρηση των εγκαταστάσεων για την διεξαγωγή Αθλητικών 
και Πολιτιστικών Εκδηλώσεων. 

10. Ενημερώνει την Διοίκηση για τις ελλείψεις διαφό- 

ρων Αθλητικών οργάνων και λοιπών ειδών συντήρησης 
και καθαριότητας. 

11. Φροντίζει και ελέγχει όλες τις Αθλητικές Εγκατα¬ 
στάσεις που περιβάλλουν το Δημοτικό Χώρο Άθλησης. 

12. Σε περίπτωση ατυχήματος υγειονομικού επεισοδίου 
οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο για άλατα θέ¬ 
ματα και μετέχει στις συνεδριάσεις χωρίς ψήφο. 

ΑΡΘΡΟ 3 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζομένους στο Δημοτικό Στάδιο. 

2. Τηρεί ενημερωμένους μ’ άλατα απαραίτητα στοιχεία 
στους Υπηρεσιακούς Ατομικούς των εργαζομένων στο 
Δημοτικό Στάδιο. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Στάδιο. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους προϊσταμένους των άλλων γραφείων. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζομένους 
στο Δημοτικό Στάδιο εισηγούμενος ανάλογα στο Διοικη¬ 
τικό Συμβούλιο. 

6. Εγκρίνει τις άδειες των εργαζομένων του Δημοτικού 
Σταδίου. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου Προϋπολογισμού, σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των ΟΤΑ 
καθώς και την έγκαιρη σύνταξη του ετήσιου απολογισμού. 

9. Παρακολουθεί την κίνηση Εσόδων - Εξόδων του Δη¬ 
μοτικού Σταδίου κατά τομέα δραστηριότητας και ενημε¬ 
ρώνει έγκαιρα τις ενδιαφερόμενες υπηρεσίες και το Διοι¬ 
κητικό Συμβούλιο. 

10. Προσδιορίζει τις τακτικές ανάγκες του Δημοτικού 
Σταδίου σε ετήσια βάση και προβαίνει στην προμήθεια 
των διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό Στάδιο, σύμφωνα 
με τις διατάξεις που ισχύουν για τα Νομικά Π ρόσωπα Δη¬ 
μοσίου Δικαίου των ΟΤΑ. 

12. Φροντίζει για την σύνταξη προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Δημοτικού Σταδίου Κρεστένων. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
ΙΚΑ κ.λπ. σύμφωνα με τις ισχύουσες διατάξεις των ΟΤΑ. 

16. Παραλαμβάνει και φυλάσσει το Υλικό που προορί¬ 
ζεται για το Δημοτικό Στάδιο Κρεστένων. 

17. Φροντίζει για την διανομή του υλικού σύμφωνα με 
τον προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 


19. Τηρεί τα απαιτούμενα βιβλία κ.λπ. σύμφωνα με τις 
ισχύουσες διατάξεις περί Ν.Π.Δ.Δ. των ΟΤΑ. 

20. Συνεργάζεται με τα άλλα γραφεία για θέματα συ- 
ναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού χώρου Άθλησης για την 
άμεση παροχή υγειονομικής περίθαλψης στους ευρισκό¬ 
μενους στους χώρους του Δημοτικού Σταδίου. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του γραφείου για την διεκπεραίωση 
οποιοσδήποτε εργασίας. 

ΑΡΘΡΟ 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων έργων ή 
εμπειροτέχνη όπως προβλέπεται από τις σχετικές διατά¬ 
ξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για την φύλαξη, συντήρηση, επισκευή του 
υλικού και μέσων του Δημοτικού χώρου Άθλησης. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

7. Φροντίζει για το προσδιορισμό των αναγκών στο προ¬ 
σωπικό του γραφείου του και εισηγείται σχετικά στο Διοι¬ 
κητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

9. Συνεργάζεται με το άλλο γραφείο για θέματα συναρ- 
μοδιότητας. 

10. Φροντίζει και έχει την ευθύνη για την συντήρηση 
όλων των εγκαταστάσεων του Δημοτικού χώρου Άθλη¬ 
σης και συγκεκριμένα: 

- των κτιριακών εγκαταστάσεων 

- των ηλεκτρολογικών εγκαταστάσεων 

- των υδραυλικών και θερμοϋδραυλικών εγκαταστάσεων 

- των υπαίθριων εγκαταστάσεων 

- των ξυλουργικών εγκαταστάσεων 

- των χλοοταπήτων 

- των κήπων παρτεριών 

- κλάδεμα, κόψιμο χόρτο, λίπανση, ράντισμα, σκάψιμο. 

11. Την ευθύνη της χάραξης των γραμμών σε οποιοδή- 
ποτε αγωνιστικό χώρο έχει το εν λόγω γραφείο. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων τότε την εργασία αυτή την κάνει το εν λόγω 
γραφείο. Μόνο στην περίπτωση που οι γραμμές φαίνο¬ 
νται και απλώς χρειάζονται φρεσκάρισμα για τον συγκε¬ 
κριμένο αγώνα ποδοσφαίρου, τότε το φρεσκάρισμα γίνε¬ 
ται από υπάλληλο κλάδου Υ.Ε. φύλακα-Γεν. Καθηκόντων 
Εργάτη που έχει υπηρεσία στο γήπεδο αυτό. 

13. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών σωματείων. 

14. Κάθε εργασία, τροποποίηση, αλλαγή επέκταση μη- 

χανολογικού, ηλεκτρολογικού, υδραυλικής εγκατάστα- 
σηςτου σχεδίουτου Δημοτικού αυτού χώρου άθλησης γί¬ 
νεται σύμφωνα με τις διατάξεις του π.δ. 410/1995 
(Δ.Κ.Κ.). Μία φορά το χρόνο τουλάχιστον θα πρέπει να 
υπάρχει έλεγχος λειτουργίας των μηχανολογικών εγκα¬ 
ταστάσεων από αρμόδιο μηχανικό της Τεχνικής Υπηρε¬ 
σίας του Δήμου και ελλείψει αυτής από την αρμόδια υπη¬ 
ρεσία της Περιφέρειας. 

15. Όπου λειτουργούν καυστήρες, λέβητες ΒΟΙΕΕΒ 
υποχρεωτικά γίνει συντήρηση τουλάχιστον δύο φορές το 
χρόνο α) είτε από υπάλληλο αντίστοιχης ειδικότητας, β) 
είτε από ιδιωτικό γραφείο συντήρησης και θα διακόπτεται 
η λειτουργία του γυμναστηρίου μετά από εισήγηση του 
αρμοδίου υπαλλήλου. 

ΑΡΘΡΟ 5 

ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα Μαζικού Αθλητισμού 
και Μαζικής Άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις Μαζικού Αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγών αυτών. 

4. Εισήγηση προς την Διοίκηση για την Δημιουργία νέ¬ 
ων αθλητικών κέντρων με την πρόβλεψη του απαιτούμε- 
νου τεχνικού εξοπλισμού καθώς και την καλύτερη αξιο¬ 
ποίηση των υπαρχόντων αθλητικών χώρων. 

5. Συντονισμός παρακολούθησης και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

6. Συνεργασία με τα αθλητικά σωματεία και συλλόγους 
του Δήμου και παροχή κάθε δυνατής βοήθειας στην λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό την διάδοση και 
την ανάπτυξη του αθλητικού πνεύματος σε όλους τους 
δημότες. 

9. Μέριμνα για την λειτουργία των αιθουσών γυμναστι¬ 
κής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομήςτων αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

11. Φροντίδα για την αποφυγή ατυχημάτων κατά την 
ώρα της άθλησης των αθλούμενων στα τμήματά τους. 

12. Μέριμνα για την αποφυγή ατυχημάτων κατά την 
ώρα της άθλησης των αθλούμενων στα τμήματά τους. 

13. Παροχή πρώτων βοηθειών, περίθαλψης, αντιμετώ¬ 
πιση έκτακτων περιστατικών (κακώσεων, τραυματισμών 
κλπ) όλων των αθλούμενων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεών τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολής των σκοπών και δράσεων του Α.Κ. (διοργάνω¬ 
ση συνεντεύξεων τύπου, προετοιμασία και επιμέλεια αρ- 
θρογραφίας συνεργασία με Μ.Μ.Ε.) κα.). 


16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές(προγράμματα, αφίσες, κ.λπ.). 

ΑΡΘΡΟ 6 

Όταν το Νομικό Πρόσωπο λειτουργεί σε επίπεδο γρα¬ 
φείου στην αρμοδιότητα του Νομικού Προσώπου. 

ΑΡΘΡΟ 7 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ - 
«ΔΗΜΟΤΙΚΟ ΣΤΑΔΙΟ ΚΡΕΣΤΕΝΩΝ» 

• Οιθέσειςτωνκατηγοριών ΠΕ, ΤΕ, καιΔΕ, κατατάσσο¬ 
νται στους βαθμούς Δ (εισαγωγικός), Γ, Β και Α(καταλη- 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε(εισαγωγικός),Δ', Γ, Β'(καταληκτικός). 

• Τα προσόντα διορισμού των θέσεων περιγράφονται 
στα π.δ/τα 50/2001,37/1987 και 22/1990. 

• Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΠΕ 



ΘΕΣΕΙΣ ΘΕΣΕΙΣ 

ΚΛΑΔΟΣ ΠΡΟΒΛΕΠΟΜ ΚΑΛΥΦΘ 

ΠΕ 

ΔΙΟΙΚΗΤΙΚΟΣ ΟΙΚΟΝΟΜΙΚΟΣ 

1 

ΠΕ 

ΚΑΘΗΓΗΤΩΝ ΦΥΣΙΚΗ ΑΓΩΓΗ 

1 

ΠΕ 

ΙΑΤΡΩΝ 



ΣΥΝΟΛΑ 

2 

ΚΑΤΗΓΟΡΙΑ ΔΕ 

ΔΕ 

ΔΙΟΙΚΗΤΙΚΩΝ ΓΡΑΜΜΑΤΕΩΝ 

1 

ΔΕ 

ΝΟΣΗΛΕΥΤΩΝ 

1 

ΔΕ 

ΤΕΧΝΙΤΩΝ 



Υδραυλικού/Ξυλουργού/ 

1 

συντηρητού κτιρίου 


ελαιοχρωματιστών 

1 


ηλεκτροσυγκολητών κηπουρών 

1 


ΣΥΝΟΛΑ 

5 

ΚΑΤΗΓΟΡΙΑ ΥΕ 

ΥΕ 

Κλητήρων 

1 

Φυλάκων/Νυκτοφυλάκων/ 

Γ ενικών Καθηκόντων 

ΥΕ 

Προσωπικό Καθαριότητας 

2 


ΣΥΝΟΛΑ 

3 


ΑΡΘΡΟ 8 

ΠΡΟΪΣΤΑΜΕΝΟΣ ΤΜΗΜΑΤΟΣ 


Α. Ο προϊστάμενος του Τμήματος προέρχεται από τους 
κλάδους: 

• ΠΕ Καθηγητών Φυσικής Αγωγής και έλλειψη αυτού 

• ΔΕ Διοικητικού. 

Β. Ο Προϊστάμενος του Γ ραφείου Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΔΕ Διοικητικών/Γ ραμματέων 

Γ. Ο Προϊστάμενος του τμήματος Συντήρησης και Κα¬ 
τασκευών των αθλητικών εγκαταστάσεων προέρχεται 
από τον κλάδο: 

• ΔΕ Τεχνιτών 

Δ. Ο Προϊστάμενος του τμήματος Αθλητικών και Πολιτι¬ 
στικών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής και ελλείψει αυτού 

• ΔΕ Διοικητικών/Γ ραμματέων. 

Όταν το Νομικό Πρόσωπο λειτουργεί σε επίπεδο Γρα¬ 
φείου ως Προϊστάμενος Γραφείου ορίζεται υπάλληλος 
που προέρχεται από τον κλάδο ΠΕ Καθηγητών Φυσικής 
Αγωγής και ελλείψει αυτού από τον κλάδο ΔΕ Διοικητικών. 

ΑΡΘΡΟ 9 

Για τον διορισμό, τα καθήκοντα, τους περιορισμούς το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προ¬ 
βάδισμα τις ηθικές αμοιβές, τα πειθαρχικά αδικήματα τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 10 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού του Δήμου του οικονομικού έτους 2005, ο οποίος 
ενισχύεται από τους Κ.Α.Π. ύψους 11.500 ευρώ περίπου 
εφόσον προσληφθούν όλοι για τα επόμενα οικονομικά έτη 
το ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Μάίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

-♦- 

Αριθ. 7145 (2) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Οργανισμού Αθλητικών Κέντρων και Χώ¬ 
ρων Άθλησης Δήμου Καρδίτσας(Ο.Α.Κ.Κ.Χ.Α,). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α) «Διοίκη¬ 
ση, Οργάνωση, Στελέχωσητης Περιφέρειας, ρύθμιση θε¬ 
μάτων για την τοπική Αυτοδιοίκηση και άλλες διατάξεις «. 

2. Την υπ’ αριθμ. 2122/10.5.2001 (ΦΕΚ597/Β/21.5.2001) 
«Εξουσιοδότηση Προϊσταμένου Διεύθυνσης Τοπικής Αυ¬ 
τοδιοίκησης κ'Διοίκησης Νομού Καρδίτσας». 

3. Τις διατάξεις του άρθρου 12τουν. 1188/1981 περίκυρώ- 
σεως κώδικα «Περί κατάστασης προσωπικού Ο.Τ.Α.» όπως 
αντικαταστάθηκε με το άρθρο 8 παρ. 5 του ν. 2307/1995. 

4. Τις διατάξεις του άρθρου 34 του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

5. Τις διατάξεις του άρθρου 29Ατου ν. 1558/1985 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

6. Τις διατάξεις του π.δ. 379/1987 και του π.δ. 22/1989. 

7. Την υπ’ αριθμ. 65/8.11.2002 απόφαση του Διοικητι¬ 
κού Συμβουλίου του Οργανισμού Αθλητικών Κέντρων και 
Χώρων Άθλησης Δήμου Καρδίτσας (Ο.Α.Κ.Κ.Χ.Α.) με την 
οποία ψηφίσθηκε ο Οργανισμός Εσωτερικής Υπηρεσίας 
του Οργανισμού Αθλητικών Κέντρων και Χώρων Άθλησης 
Δήμου Καρδίτσας (Ο.Ε.Υ.) και δημοσιεύθηκε στο υπ’ 
αριθμ. 315/Β/11.2.2004 Φ.Ε.Κ. 


8. Την υπ’ αριθμ. 48/22.4.2004 απόφαση του Διοικητι¬ 
κού Συμβουλίου του Οργανισμού Αθλητικών Κέντρων και 
Χώρων Άθλησης Δήμου Καρδίτσας (Ο.Α.Κ.Κ.Χ.Α.) με την 
οποία τροποποιήθηκε ο Οργανισμός Εσωτερικής Υπηρε¬ 
σίας του Νομικού Προσώπου (Ο.Ε.Υ.) και δημοσιεύθηκε 
στο υπ’ αριθμ. 1500/Β/7.10.2004 Φ.Ε.Κ. 

9. Την υπ’ αριθμ. 99/9.11.2004 απόφαση του Διοικητι¬ 
κού Συμβουλίου του Οργανισμού Αθλητικών Κέντρων και 
Χώρων Άθλησης Δήμου Καρδίτσας (Ο.Α.Κ.Κ.Χ.Α.) με την 
οποία τροποποιείται ο Οργανισμός Εσωτερικής Υπηρε¬ 
σίας (Ο.Ε.Υ.) του Νομικού Προσώπου. 

10. Την υπ’ αριθμ. 522/16.12.2004 απόφαση του Δημο¬ 
τικού Συμβουλίου Δήμου Καρδίτσας, με την οποία γνω- 
μοδοτεί θετικά υπέρ της έγκρισης της ανωτέρω απόφα¬ 
σης του Διοικητικού Συμβουλίου του Οργανισμού Αθλητι¬ 
κών Κέντρων και Χώρων Άθλησης Δήμου Καρδίτσας 
(Ο.Α.Κ.Κ.Χ.Α.). 

11. Την υπ’ αριθμ. 01/01/11.2.2005 σύμφωνη γνώμη του 
Υπηρεσιακού Συμβουλίου προσωπικού Ο.Τ.Α. Νομού 
Καρδίτσας, αποφασίζουμε: 

Εγκρίνουμε την υπ’ αριθμ. 99/9.11.2004 απόφαση του Δι¬ 
οικητικού Συμβουλίου του Οργανισμού Αθλητικών Κέντρων 
και Χώρων Άθλησης Δήμου Καρδίτσας (Ο.Α.Κ.Κ.Χ.Α.) με την 
οποία τροποποιείται ο Οργανισμός Εσωτερικής Υπηρεσίας 
(Ο.Ε.Υ.) του ανωτέρω Νομικού Προσώπου, ο οποίος είχε ψη- 
φισθεί με την υπ’ αριθμ. 65/8.11.2002 απόφαση του Διοικη¬ 
τικού Συμβουλίου του και δημοσιεύθηκε στο υπ’ αριθμ. 
315/Β/11.2.2004 Φ.Ε.Κ, όπως αυτός έχει τροποποιηθεί με 
την υπ’ αριθμ. 48/22.4.2004 όμοια και δημοσιεύθηκε στο υπ’ 
αριθμ. 1500/Β/7.10.2004 Φ.Ε.Κ., όπως παρακάτω: 

Τροποποιεί μόνο ως προς τα σημεία που αφορούν τα 
άρθρα 1,3 και 7 ως εξής: 

Α. Στο άρθρο 1 «ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ 
Ο.Α.Κ.Κ.Χ.Α ΔΗΜΟΥ ΚΑΡΔΙΤΣΑΣ» και στην περ. Α) Διοικη¬ 
τικών και Οικονομικών Υπηρεσιών, προστίθενται οι παρά¬ 
γραφοι α, β, γ ως εξής: 

α. Γ ραφείο Λογιστηρίου, 

β. Γ ραφείο Προσωπικού και 

γ. Γ ραφείο Διαχείρισης και περιουσίας. 

Β. Το άρθρο 3 «ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗ¬ 
ΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΘΗΚΟΝΤΑ 
ΠΡΟΪΣΤΑΜΕΝΩΝ» αντικαθίσταται ως εξής: 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1) Χειρίζεται τα θέματα που έχουν σχέση με τους εργα¬ 
ζόμενους στο Ο.Α.Κ.Κ.Χ.Α. Δ. Καρδίτσας. 

2) Τηρεί ενημερωμένους με άλατα απαραίτητα στοιχεία 
στους Υπηρεσιακούς Ατομικούς Φακέλους των εργαζο¬ 
μένων στο Ο.Α.Κ.Κ.Χ.Α. Δ. Καρδίτσας. 

3) Χορηγεί ύστερα από αίτηση πιστοποιητικά σε άτομα 
που έχουν σχέση με το Ο.Α.Κ.Κ.Χ.Α. Δ. Καρδίτσας 

4) Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους Προϊσταμένους των άλλων τμημάτων ή Γ ραφείων. 

5) Ευθύνεται για την έγκαιρη και σωστή εφαρμογή της 
εργατικής Νομοθεσίας σε ό,τι αφορά τους εργαζόμενους 
στο Ο.Α.Κ.Κ.Χ.Α. Δ. Καρδίτσας, εισηγούμενος ανάλογα 
στοΔ.Σ. 

6) Εγκρίνει τις άδειες των εργαζομένων του Νομικού 
Προσώπου. 

7) Ελέγχει τις κάρτες παρουσίας των εργαζομένων και 
ενημερώνει το Δ.Σ. για κάθε απουσία ή ανωμαλία. 

8) Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουνγιαταΝ.Π.Δ.Δ.τωνΟ.Τ.Α. καθώς και την έγκαιρη 
σύνταξη και υποβολή του ετήσιου Απολογισμού. 

9) Παρακολουθεί την κίνηση Εσόδων - Εξόδων του 
Ο.Α.Κ.Κ.Χ.Α. Δ. Καρδίτσας, κατά τομέα δραστηριότητας και 
ενημερώνει έγκαιρα τις ενδιαφερόμενες υπηρεσίες και το Δ.Σ. 

10) Προσδιορίζει τις τακτικές ανάγκες του Ο.Α.Κ.Κ.Χ.Α 
Δ. Καρδίτσας σε ετήσια βάση και προβαίνει στην προμή¬ 
θεια διαφόρων υλικών. 

11) Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Ο.Α.Κ.Κ.Χ.Α. Δ. Καρδίτσας, 
σύμφωνα με τις διατάξεις που ισχύουν για τα Ν.Π.Δ.Δ. 
των Ο.Τ.Α. 

12) Φροντίζει για την σύνταξη, προώθηση και έγκριση 
διαφόρων ενταλμάτων. 

13) Φροντίζει για την είσπραξη διαφόρων πόρων του 
Ο.Α.Κ.Κ.Χ.Α. Δ. Καρδίτσας 

14) Φροντίζει για τη μισθοδοσία και λοιπές παροχές 
στους εργαζομένους. 

15) Φροντίζει για τις πληρωμές διαφόρων προμηθειών - 
έργων και διαφόρων τελών, φόρων, χαρ/μου, Ι.Κ.Α. κ.λπ. 
σύμφωνα με τις ισχύουσες διατάξεις των Ο.Τ.Α. 

16) Παραλαμβάνει και φυλάσσει το υλικό που προορί¬ 
ζεται για το Ο.Α.Κ.Κ.Χ.Α. Δ. Καρδίτσας. 

17) Φροντίζει για τη διανομή του υλικού σύμφωνα με τον 
προορισμό του. 

18) Προβαίνει σε καταστροφή και εκποίηση του άχρη¬ 
στου υλικού. 

19) Τηρεί τα απαιτούμενα βιβλία κ.λπ. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20) Συνεργάζεται μετά άλλα τμήματα ή Γ ραφεία για θέ¬ 
ματα συναρμοδιότητας. 

21) Φροντίζει γιατονεξοπλισμό μετά απαραίτητα και κα¬ 
τάλληλα μέσα του Ο.Α.Κ.Κ.Χ.Α. Δ. Καρδίτσας, για την άμε¬ 
ση παροχή υγειονομικής περίθαλψης στους ευρισκόμε¬ 
νους στους χώρους του Ο.Α.Κ.Κ.Χ.Α. Δήμου Καρδίτσας. 

22) Έχει τη δυνατότητα να εξουσιοδοτήσει εγγράφως 
κάποιον υπάλληλο του τμήματος ή Γ ραφείου του για τη 
διεκπεραίωση οποιοσδήποτε εργασίας. 

α. ΓΡΑΦΕΙΟ ΛΟΓΙΣΤΗΡΙΟΥ ΚΑΙ ΤΑΜΕΙΟΥ. 

ΛΟΓΙΣΤΗΡΙΟ 

• Επιμελείται την εκκαθάριση και έκδοση εντολής πλη¬ 
ρωμής κάθε δαπάνης του Οργανισμού, μετά τον έλεγχο 
της νομιμότητας στο όνομα των δικαιούχων. 

• Καταχωρεί κάθε λογιστική εγγραφή στα προβλεπόμε- 
να από το Κ.Φ.Σ. βιβλία του Οργανισμού. 

• Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό και παρακολουθεί την πορεία 
της εκτέλεσής του. 

• Υποβάλλει σχέδιο ισολογισμού κάθε χρήσης και απο¬ 
λογισμού εσόδων - εξόδων και όλων των απαιτούμενων 
εκθέσεων στο Δ.Σ. 

• Συντάσσει τις μισθοδοτικές καταστάσεις και φροντί¬ 
ζει για την εκκαθάριση μισθών - ημερομισθίων - επιδομά¬ 
των και προσαυξήσεωντου προσωπικού σύμφωνα μετά 
παραστατικά στοιχεία. 

• Τηρεί αρχεία όλων των παραστατικών εγγράφων και 
δαπανών. 

• Υπογράφει όλα τα χρηματικά εντάλματα πληρωμής 
δαπανών. 


ΤΑΜΕΙΟ 

• Ενεργεί όλες τις εισπράξεις και πληρωμές που βασί¬ 
ζονται σε παραστατικά τα οποία εκδίδονται από το λογι¬ 
στήριο. 

• Φροντίζει για τη απόδοση των κρατήσεων που γίνο¬ 
νται υπέρ τρίτων μέσα στις νόμιμες διαδικασίες. 

• Τηρεί αναλυτικό ημερολόγιο ταμείου. 

• Παρακολουθεί τους λογαριασμούς των τραπεζών. 

β. ΓΡΑΦΕΙΟ ΠΡΟΣΩΠΙΚΟΥ 

• Τηρείτο μητρώο υπαλλήλωντου Ο.Α.Κ.Κ.Χ.Α. με οποι¬ 
αδήποτε σχέση εργασίας. 

• Παρέχει κάθε απόρρητο στοιχείο για τη σύνταξη των 
μισθοδοτικών καταστάσεων και επιμελείται της εφαρμο¬ 
γής του πειθαρχικού δικαίου. 

• Τηρεί ατομικούς φακέλους του προσωπικού του 
Ο.Α.Κ.Κ.Χ.Α. 

• Τηρεί και ενημερώνει τον πίνακα του προσωπικού κα¬ 
τά υπηρεσία και τμήμα του Ο.Α.Κ.Κ.Χ.Α. 

• Μελετά και εισηγείται πάσης φύσεως ζητήματα που 
αφορούντο υπαλληλικό προσωπικό του Ο.Α.Κ.Κ.Χ.Α 

• Παρακολουθεί την τήρηση του ωραρίου εργασίας. 

• Συντάσσει το πρόγραμμα εκπαίδευσης του προσωπικού. 

• Μεριμνά για την ενημέρωση των ασφαλιστικών βι¬ 
βλιαρίων. 

γ. ΓΡΑΦΕΙΟ ΔΙΑΧΕΙΡΙΣΗΣ ΚΑΙ ΠΕΡΙΟΥΣΙΑΣ 

• Επιμελείται την καταγραφή των περιουσιακών στοι¬ 
χείων του Ο.Α.Κ.Κ.Χ.Α και φροντίζει για την ακεραιότητα 
και διατήρηση αυτών. 

• Εισηγείται για την ενοικίαση ή οποιαδήποτε εκμετάλ¬ 
λευση των κινητών και ακινήτων και την αναπροσαρμογή 
μισθωμάτων. 

Γ. Επίσης το άρθρο 7 του Ο.Ε.Υ. «ΠΡΟΪΣΤΑΜΕΝΟΙ ΔΙ¬ 
ΕΥΘΥΝΣΗΣ Η' ΤΜΗΜΑΤΩΝ» θα διέπεται από τις σχετικές 
διατάξεις του ν. 2190/1994. 

Από την παρούσα απόφαση δεν προκαλείται δαπάνη σε 
βάρος του προϋπολογισμού του Ο.Α.Κ.Κ.Χ.Α. Δήμου 
Καρδίτσας. 

Κατά τα λοιπά ισχύει ο Ο.Ε.Υ. του Ο.Α.Κ.Χ.Χ.Α. Δήμου 
Καρδίτσας, όπως αυτός ψηφίστηκε με την υπ’ αριθμ. 
65/2002 απόφαση του Διοικητικού Συμβουλίου του Ορ¬ 
γανισμού Αθλητικών Κέντρων και Χώρων Άθλησης Δήμου 
Καρδίτσας (Ο.Α.Κ.Κ.Χ.Α.) και δημοσιεύθηκε στο υπ’ 
αριθμ. 315/Β/11.2.2004 ΦΕΚ, όπως αυτός τροποποιήθηκε 
με την υπ’ αριθμ. 48/22.4.2004 όμοια και δημοσιεύθηκε 
στο υπ’ αριθμ. 1500/7.10.2004 ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 23 Μάΐου 2005 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 7572 (3) 

Συγχώνευση Νομικών Προσώπων Δημοσίου Δικαίου του 
Δήμου Γόμφων, Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α')»Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 παρ. 6 του π.δ. 410/ 
1995 (ΦΕΚ 231 Α'). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 58/2005 απόφαση του Δημοτικού Συμ¬ 
βουλίου του Δήμου Γόμφων με την οποία εγκρίνεται η συγ¬ 
χώνευση του Δημοτικού Παιδικού Σταθμού Δ.Δ. Πηγής και 
του Δημοτικού Παιδικού Σταθμού Δ.Δ, Γ όμφων σε ένα ενι¬ 
αίο Νομικό Πρόσωπο Δημοσίου Δικαίου με την επωνυμία 
«ΟΡΓΑΝΙΣΜΟΣ ΠΑΙΔΙΚΩΝ ΣΤΑΘΜΩΝ ΔΗΜΟΥ ΓΟΜΦΩΝ». 

4. Τις διατάξεις του άρθρου 29 Α του ν. 1558/1985 το 
οποίο προστέθηκε με το άρθρο 27 του ν. 2081/1992 (ΦΕΚ 
154 Α'), όπως αυτό τροποποιήθηκε με το άρθρο 1 του ν. 
2469/1997 (ΦΕΚ38Α'). 

5. Τους σχετικούς φακέλους. 

6. Την υπ’ αριθμ. 2106/10.5.2001 (ΦΕΚ 597 Β') απόφαση 
του Γενικού Γραμματέα Περιφέρειας Θεσσαλίας για 
εξουσιοδότηση υπογραφής εγγράφων στην Προϊσταμέ- 
νη της Υπηρεσίας μας με εντολή Γ ενικού Γ ραμματέα Πε¬ 
ριφέρειας Θεσσαλίας, αποφασίζουμε: 

Τη συγχώνευση του Δημοτικού Παιδικού Σταθμού Δ.Δ. 
Πηγής και του Δημοτικού Παιδικού Σταθμού Δ.Δ. Γόμφων 
του Δήμου Γ όμφων σε ένα ενιαίο Νομικό Πρόσωπο Δημο¬ 
σίου Δικαίου με την επωνυμία «ΟΡΓΑΝΙΣΜΟΣ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΓΟΜΦΩΝ». 

Από τη δημοσίευση της απόφασης αυτής στην Εφημερί¬ 
δα της Κυβερνήσεωςτο νέο Νομικό Πρόσωπο υποκαθίστα¬ 
ται αυτοδικαίως και χωρίς άλλη διατύπωση σε όλα εν γένει 
τα δικαιώματα και τις υποχρεώσεις των συγχωνευθέντων 
Νομικών Προσώπων εξομοιούμενο με καθολικό διάδοχο. 

Οι θέσεις του προσωπικού που υπηρετεί στα ανωτέρω 
συγχωνευθέντα Νομικά Πρόσωπα μεταφέρονται αυτοδι¬ 
καίως στο νέο Νομικό Πρόσωπο «ΟΡΓΑΝΙΣΜΟΣ ΠΑΙΔΙ¬ 
ΚΩΝ ΣΤΑΘΜΩΝ ΔΗΜΟΥ ΓΟΜΦΩΝ». 

Στις θέσεις αυτές με απόφαση του Διοικητικού Συμβου¬ 
λίου εντάσσεται το προσωπικό με την ίδια σχέση με την 
οποία υπηρετούσε στα συγχωνευόμενα Νομικά Πρόσωπα. 

Τυχόν εκκρεμείς δίκες συνεχίζονται από το ανωτέρω 
νέο Νομικό Πρόσωπο χωρίς καμία ειδικότερη διατύπωση 
για τη συνέχιση από αυτό. 

Το Νομικό Πρόσωπο θα χρησιμοποιεί σφραγίδα που κυ¬ 
κλικά θα φέρει χαραγμένες τις λέξεις «ΕΛΛΗΝΙΚΗ ΔΗ- 
ΜΟΚΡΑΤΙΑ»την επωνυμία του Ν.Π. «ΟΡΓΑΝΙΣΜΟΣ ΠΑΙΔΙ¬ 
ΚΩΝ ΣΤΑΘΜΩΝ ΔΗΜΟΥ ΓΟΜΦΩΝ» και στο μέσον το 
εθνόσημο. 

Από την απόφαση αυτή δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 23 Μάίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 
-♦- 

Αριθ. 3760 (4) 

Έγκριση του Οργανισμού Εσωτερικής Υπηρεσίας του 
Νομικού Προσώπου «Κέντρο Φροντίδας Οικογένειας 
(Κ.Ε.Φ.Ο.) Δήμου Εξαπλατάνου» στο Δήμο Εξαπλατά- 
νου Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 8 του ν. 3106/2003 (ΦΕΚ Α 
30/10.2.2003): Αναδιοργάνωση του Εθνικού Συστήματος 
Κοινωνικής Φροντίδας και άλλες Διατάξεις, όπως τροπο¬ 
ποιήθηκαν με τις όμοιες του άρθρου 14 του ν. 3146/2003 


(ΦΕΚΑ 125/23.5.2003): Οργάνωση και άσκηση του εκλογι¬ 
κού δικαιώματος των ετεροδημοτών και άλλες διατάξεις. 

2. Τις διατάξεις του άρθρου 12 του ν. 1188/1981 (ΦΕΚ 
107/Α /1981) για την κύρωση του Κώδικα περί καταστά- 
σεως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του ν. 2503/1997 (ΦΕΚ 
107/Α71997) για την διοίκηση, οργάνωση, στελέχωσητης 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας-παιδικής 
προστασίας και άλλες διατάξεις. 

5. Τις διατάξεις του άρθρου 26 παρ. 3του ν. 2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξεις του ν. 2190/1994 (ΦΕΚ 28/Α71994) για 
την σύσταση ανεξάρτητης αρχής για την επιλογή προσω¬ 
πικού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των π. δ/των: 50/2001 (ΦΕΚ 39/Α72001) 
για τον καθορισμό προσόντων διορισμού σε θέσεις φορέ¬ 
ων του δημόσιου τομέα, 37α/87 (ΦΕΚ 11/Α71987) για την 
μερική επέκταση διατάξεων που ισχύουν για τους δημοσί¬ 
ους υπαλλήλους των άλλων νομικών προσώπων δημοσίου 
δικαίου και στους υπαλλήλους των ΟΤΑ και προσαρμογή 
στις ρυθμίσεις του ν. 1586/1986 και του 22/1990 (ΦΕΚ 
7/Α71990) για την μερική επέκταση διατάξεωνπου ισχύουν 
για τους δημοσίους των Ο.Τ.Α., όπως ισχύουν κάθε φορά. 

8. Τις διατάξεις των άρθρων 26, 198, 203 του 410/1995 
π.δ/τος (Δ.Κ.Κ.), όπως ισχύουν. 

9. Τις υπ’ αριθμ. 2813/3.6.1987 (ΦΕΚ 22/Α71987) και 
Γ2β/5466/5.12.1988 (ΦΕΚ 900/Β/1998) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι¬ 
στοιχία οργανικών μονάδων διαφορετικής ονομασίας 
ιδρυμάτων κοινωνικής πρόνοιας, που εποπτεύονται από 
το Υπουργείο Υγείας-Πρόνοιας προς τις διευθύνσεις, 
τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

10. Την υπ’ αριθμ. 6021/13.8.2003 (ΦΕΚ 1266/τ.Β7 
4.9.2003) απόφασή μας με την οποία συστήθηκε δημοτι¬ 
κό νομικό πρόσωπο με την επωνυμία «Κέντρο Φροντίδας 
Οικογένειας (Κ.Ε.Φ.Ο.) Δήμου Εξαπλατάνου» στο Δήμο 
Εξαπλατάνου Νομού Πέλλας. 

11. Την υπ’ αριθμ. 9/2004 απόφαση του Διοικητικού Συμ¬ 
βουλίου του Νομικού Προσώπου «Κέντρο Φροντίδας Οι¬ 
κογένειας (Κ.Ε.Φ.Ο.) Δήμου Εξαπλατάνου» με την οποία 
καταρτίστηκε ο Οργανισμός Εσωτερικής Υπηρεσίας. 

12. Την υπ’ αριθμ. 19/2005 απόφαση του Δημοτικού 
Συμβουλίου Εξαπλατάνου, με την οποία εγκρίθηκε ο 
Ο.Ε.Υ. του νέου Νομικού Προσώπου. 

13. Την υπ’ αριθμ. 2/12.4.2005 (θέμα 1 ο) σύμφωνη γνώ¬ 
μη του Υπηρεσιακού Συμβουλίου Κρίσης Δημοτικών 
Υπαλλήλων Ν. Πέλλας. 

14. Την υπ’ αριθμ. 5631/26.7.2000 απόφαση Γεν. Γραμμ. 
Περιφ. Κεντρικής Μακεδονίας περί ορισμού εισηγητών 
και μεταβίβαση εξουσίας «Με εντολή Γενικού Γραμμα¬ 
τέα» αποφάσεων εγγράφων και άλλων πράξεων στον Γ ε¬ 
νικό Δ/ντή, στους Προϊσταμένους Δ/νσεων και Προϊστα¬ 
μένους Τμημάτων και Γραφείων των Υπηρεσιών της 
Περ/ρειας, όπως τροποποιήθηκε και συμπληρώθηκε με 
την υπ’ αριθμ. 7439/19.8.2004 όμοια, αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Καταρτίζουμε τον Οργανισμό Εσωτερικής Υπηρεσίας 
του Κέντρου Φροντίδας Οικογένειας (Κ.Ε.Φ.Ο.) Δήμου 
Εξαπλατάνου στο Δήμο Εξαπλατάνου Νομού Πέλλας, κα¬ 
τά τα οριζόμενα στην υπ’ αριθμ. 9/2004 απόφαση του Δι¬ 
οικητικού Συμβουλίου του Νομικού Προσώπου, στην υπ’ 
αριθμ. 19/2005 απόφαση του Δήμου Εξαπλατάνου καιτην 
υπ’ αριθμ. 2/12.4.2005 (θέμα Ιο) σύμφωνη γνώμη του 
Υπηρεσιακού Συμβουλίου Κρίσης Δημοτικών Υπαλλήλων 
Ν. Πέλλας ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ Ν.Π.Δ.Δ. 

«ΚΕΝΤΡΟ ΦΡΟΝΤΙΔΑΣ ΟΙΚΟΓΕΝΕΙΑΣ» 

ΔΗΜΟΥ ΕΞΑΠΛΑΤΑΝΟΥ 

ΜΕΡΟΣ ΠΡΩΤΟ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Οι υπηρεσίες του Δημοτικού Ν.Π.Δ.Δ. «ΚΕ.Φ.Ο. Δήμου 
Εξαπλατάνου» λειτουργούν σε επίπεδο Γραφείου από το 
οποίο ασκούνται οι αρμοδιότητες του Νομικού Προσώπου. 

ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΡΜΟΔΙΟΤΗΤΕΣ ΓΡΑΦΕΙΟΥ 

1. α) Επιμελείται για την συγκέντρωση των αναγκαίων 
στοιχείων, ώστε οι του Διοικητικού Συμβουλίου υποθέ¬ 
σεις να είναι πλήρης για λήψη αποφάσεων. 

Επιμελείται για την εμπρόθεσμη κοινοποίηση, σύμφωνα 
με τις διατάξεις του Δ.Κ.Κ. της κατά το νόμο καταρτιζόμε¬ 
νης ημερήσιας διάταξης των συνεδριάσεων. 

Φροντίζει για την σύνταξη και κατάρτιση των πρακτικών 
συνεδριάσεων του Διοικητικού Συμβουλίου και την διατύ¬ 
πωση των λαμβανομένων από αυτές αποφάσεων του και 
φροντίζει για την υποβολή τους στη Νομαρχία για έλεγχο 
και κοινοποιεί αυτές στις αρμόδιες υπηρεσίες και γραφεία. 

Τηρεί βιβλίο πρακτικώντου Δ.Σ. στα οποία καταχωρείτις 
συζητήσεις και τις αποφάσεις που παίρνονται από αυτές. 

β) Επιμελείται για την καταχώρηση κάθε εισερχόμενου 
στο ΚΕ.Φ.Ο. εγγράφου, στο πρωτόκολλο και φροντίζει 
για την γρήγορη διανομή τους στον αρμόδιο υπάλληλο με 
ειδικό βιβλίο παράδοσης. 

Φροντίζει για την δακτυλογράφηση όλων των εγγρά- 
φωντου ΚΕ.Φ.Ο., αποφάσεων Δ.Σ. κ.λπ. 

Διεκπεραιώνει τα εξερχόμενα έγγραφα και φροντίζει 
για την αποστολή τους στους παραλήπτες. 

Διενεργεί τις δημοσιεύσεις, τοιχοκολλήσεις των απο¬ 
φάσεων του Δ.Σ. κ.λπ. 

Ταξινομεί τα έγγραφα και τα τοποθετεί στους οικείους 
φακέλους για διαφύλαξη. 

γ) Επιμελείται για την τήρηση των από των κείμενων δια¬ 
τάξεων οριζόμενων βιβλίων για την οικονομική διοίκηση 
και διαχείριση του ΚΕ.Φ.Ο. 

Φροντίζει για την επεξεργασία και τελική κατάρτιση του 
προϋπολογισμού εσόδων και εξόδων του οικονομικού 
έτους. 

Επιμελείται για την συγκέντρωση απαιτούμενων για την 
στήριξη κάθε δαπάνης δικαιολογητικών και εκκαθάριση 
αυτής, κατά τις ισχύουσες διατάξεις και εκδίδει χρηματι¬ 
κά εντάλματα, τα οποία μετά από υπογραφή του από τον 
Πρόεδρο και τον Γραμματέα, αποστέλλονται στο ειδικό 
βιβλίο στο Δήμο Εξαπλατάνου για πληρωμή των δικαιού¬ 
χων. Καθιστά υπευθύνους για κάθε περίπτωση κατά την 


οποία θα διαπιστωθεί ότι τα συνοδεύοντα τα χρηματικά 
εντάλματα οικονομικά στοιχεία δεν είναι πλήρη και σύμ¬ 
φωνα με τις κάθε φορά ισχύουσες διατάξεις. 

Εισπράττειτα έσοδα από τις ετήσιες συνδρομές των με¬ 
λών τα οποία αποδίδει στο Δήμο Εξαπλατάνου σύμφωνα 
με τις θεωρημένες από αυτό αποδείξεις. 

δ) Επιμελείται για την έγκριση, παραλαβής κάθε είδους 
προμηθευόμενου υλικού για την κατάρτιση και υπογραφή 
από τους αρμόδιους των πρωτοκόλλων παραλαβής και 
αυτών στην αποθήκη του ΚΕ.Φ.Ο. ή αναλόγως την περί¬ 
πτωση των παράδοση αυτών στις αρμόδιες υπηρεσίες. 
Τηρεί βιβλίο ληψοδοσίας υλικού και τις μεταξύ της απο¬ 
θήκης και υπηρεσιών σχέσεις και είναι υπεύθυνος για τη 
ασφαλή διαφύλαξη και καλή συντήρηση του αποθηκευό- 
μενου υλικού και για ακρίβεια του υπολοίπου σύμφωνα με 
το βιβλίο εξαγόμενου υλικού. 

Τηρεί όλα τα απαραίτητα και προβλεπόμενα βιβλία για 
τη λειτουργία του Γ ραφείου: 
α). - Πρωτόκολλο 

β). - Ατομικούς φακέλους, Εγγραφής - Διαγραφής, 
γ). - Ατομικούς φακέλους καταβολής ή μη της οικονομι¬ 
κής εισφοράς των γονέων, 
δ). - Βιβλίο παρουσίας προσωπικού 
ε). - Βιβλίο υλικού 
στ). - Βιβλίο αποθήκης κ.α. 

Παρεμβαίνει κοινωνικά για την κάλυψη εκφρασμένων 
αναγκών της περιοχής του Δήμου Εξαπλατάνου με την 
ανάπτυξη δραστηριοτήτων προνοιακού και συμβουλευτι¬ 
κού χαρακτήρα για την βελτίωση της ποιότητας ζωής της 
οικογένειας. 

Πληροφορεί, ενημερώνει, ευαισθητοποιεί, κοινοποιεί 
άτομα και ομάδες και δραστηριοποιεί για την κάλυψη των 
αναγκών της οικογένειας. 

Παρέχει συμβουλές σε όσες οικογένειες παρουσιάζουν 
προβλήματα. 

Συνεργάζεται με τα μέλη με σκοπό να συμβάλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

Συνεργάζεται με τη διοίκηση του Κέντρου και έχει ευθύ¬ 
νη για την οργάνωση, εκπαίδευση και αξιοποίηση των εθε¬ 
λοντών καθώς και την Διοικητική και μόνο παρακολούθη¬ 
ση της πρακτικής άσκησης των σπουδών Σχολών Κοινωνι¬ 
κής Εργασίας που τυχόν εκπαιδεύονται στο Κέντρο. 

Συνεργάζεται με φορείς διασύνδεσης, διεκπεραίωσης 
και υπηρεσίες που εν γένει απασχολούνται με θέματα κοι¬ 
νωνικής μέριμνας και φροντίδας. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής που λειτουργείτο Κέντρο, με σκο¬ 
πό τη δικαίωση και συμμετοχή τους στο πρόγραμμα Κοι¬ 
νωνικής Εργασίας. 

Οργανώνει σύμφωνα με το εγκεκριμένο πρόγραμμα τις 
διάφορες εκδηλώσεις, μορφωτικές κ.λπ. του Κέντρου 
στο πλαίσιο καλής συνεργασίας με τους Δήμους, ιδιώτες 
ή εθελοντές, εφόσον υπάρχουν και μέλη του ΚΕ.Φ.Ο. κα¬ 
θώς και με το υπόλοιπο προσωπικό. 

ΜΕΡΟΣ ΤΡΙΤΟ 
ΑΡΘΡΟ 3 

Οργανική σύνθεση προσωπικού 

Οι θέσεις που προβλέπονται ανά κατηγορία - κλάδο εί¬ 
ναι οι εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΠΕ ΠΡΟΣΩΠΙΚΟ ΠΟΥ ΥΠΗΡΕΤΕΙ 


ΚΑΤΗΓΟΡΙΑ 

ΚΛΑΔΟΣ 

ΠΡΟΤΕΙΝΟΜΕΝΕΣ 

ΘΕΣΕΙΣ 

ΟΡΓΑΝΙΚΕΣ 

ΠΡΟΣΩΠΟΠΑΓΕΙΣ 

ΣΥΝΟΛΟ 

ΘΕΣΕΩΝ 


ΠΕ 1 

ΔΙΟΙΚΗΤΙΚΟΥ 

1 

- 

- 

1 

ΣΥΝΟΛΟ Ί 


- 

1 


ΚΑΤΗΓΟΡΙΑ ΤΕ ΠΡΟΣΩΠΙΚΟ ΠΟΥ ΥΠΗΡΕΤΕΙ 


ΚΑΤΗΓΟΡΙΑ 

ΚΛΑΔΟΣ 




ΣΥΝΟΛΟ 

ΘΕΣΕΩΝ 


ΤΕ 2 


1 

- 

- 

1 

ΤΕ 8 


1 

- 

- 

1 

ΤΕ 17 


1 

- 

- 

1 

ΣΥΝΟΛΟ 

ΚΑΤΗΓΟΡΙΑ ΔΕ ΠΡΟΣΩΠΙΚΟ ΠΟΥ ΥΠΗΡΕΤΕΙ 


ΚΑΤΗΓΟΡΙΑ 


ΠΡΟΤΕΙΝΟΜΕΝΕΣ 

ΘΕΣΕΙΣ 

ΟΡΓΑΝΙΚΕΣ 

ΠΡΟΣΩΠΟΠΑΓΕΙΣ 



ΔΕ 1 

ΔΙΟΙΚΗΤΙΚΩΝ 

1 

- 

2 

3 

ΔΕ 7 

ΒΟΗΘΩΝ 

ΝΟΣΟΚΟΜΩΝ 

2 


- 

2 

ΣΥΝΟΛΟ 



5 


ΚΑΤΗΓΟΡΙΑ ΥΕ ΠΡΟΣΩΠΙΚΟ ΠΟΥ ΥΠΗΡΕΤΕΙ 


ΚΑΤΗΓΟΡΙΑ 

ΚΛΑΔΟΣ 

ΠΡΟΤΕΙΝΟΜΕΝΕΣ 

ΘΕΣΕΙΣ 

ΟΡΓΑΝΙΚΕΣ 

ΠΡΟΣΩΠΟΠΑΓΕΙΣ 

ΣΥΝΟΛΟ 

ΘΕΣΕΩΝ 


ΥΕ 14 

ΒΟΗΘΗΤΙΚΟΥ 

ΠΡΟΣΩΠΙΚΟΥ 

1 

" 


1 

ΥΕ 7 

ΟΙΚΟΓΕΝΕΙΑΚΩΝ 

ΒΟΗΘΩΝ 

2 



2 

ΣΥΝΟΛΟ 



3 


Γ. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙ ΚΑΙ ΟΥ ΑΟΡΙΣΤΟΥ 
ΧΡΟΝΟΥ ΜΕΡΙΚΗΣ ΑΠΑΣΧΟΛΗΣΗΣ 

ΓΕΝΙΚΟ ΣΥΝΟΛΟ ΘΕΣΕΩΝ ΠΡΟΣΩΠΙΚΟΥ ΜΕ ΣΥΜ¬ 
ΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ ΜΕΡΙΚΗΣ ΑΠΑΣΧΟΛΗΣΗΣ: 1 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

1) ΚΛΑΔΟΣ ΙΑΤΡΩΝ ΕΙΔΙΚΟΤΗΤΩΝ 

θέσεις 1 

ΜΕΡΟΣ ΤΕΤΑΡΤΟ 
ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Προβλέπεται θέση Προϊσταμένου του αντίστοιχου γρα¬ 
φείου του ΚΕ.Φ.Ο. 

Ο Προϊστάμενος του γραφείου του Δ.Ν.Π. επιλέγεται 
καιτοποθετείται σύμφωνα με τις σχετικές Διατάξειςτου ν. 
2190/1994 και ειδικότερα: 

Η Επιλογή του Προϊσταμένου του γραφείου θα γίνεται 
από υπαλλήλους του κλάδου ΔΕ 1 Διοικητικού - Οικονομι¬ 
κού με βαθμό Α' ή με βαθμό Β' εφόσον δεν υπάρχει υπάλ¬ 
ληλος του κλάδου αυτού με βαθμό Α'. 

Τον Προϊστάμενο Γ ραφείου που απουσιάζει ή κωλύεται, 
αναπληρώνει στα καθήκοντά του ο ανώτερος κατά βαθμό 
υπάλληλος ή ο αρχαιότερος επί ομοιοβάθμων, που υπηρε¬ 
τεί στο ίδιο Γ ραφείο και εφόσον ο κλάδος στον οποίο ανή¬ 
κει προορίζεται για κατάληψη της θέσης Προϊσταμένου. 


ΑΡΘΡΟ 5 

Για το διορισμό, τα καθήκοντα τους περιορισμούς το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες διατάξεις. 

ΑΡΘΡΟ 6 

Η κατανομή του προσωπικού στο Γ ραφείο, γίνεται πά¬ 
ντοτε με απόφαση του Προέδρου του Δ.Ν.Π., ανάλογα με 
τις ανάγκες της υπηρεσίας, τα προσόντα των υπαλλήλων, 
την πείρα και τις γνώσεις αυτών στα ειδικά αντικείμενα, 
κατά την οποία κατανομή θα εξετάζονται και τυχόν ειδικές 
ανάγκες των υπαλλήλων (μητέρες ανηλίκων παιδιών, 
έγκυοι γυναίκες, τόπος διαμονής κ.λπ.) 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
προϋπολογισμού του οικονομικού έτους 2005, του Νομι¬ 
κού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 12 Μάίου 2005 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























